Foto: Reuters Shimoliy Koreya xalqaro hamjamiyat tomondan qoralanayotgani va AQSh bilan harbiy keskinlikning avj olishiga qaramasdan, raketalar sinovini davom ettiradi. Bu haqda Shimoliy Koreya tashqi ishlar vazirining o‘rinbosari Xan Song Ryol BBC News’ga bergan intervyusida aytib o‘tdi. "Biz raketa sinovlarini har hafta, har oy va har yillik asosda o‘tkazamiz", deb aytdi diplomat. U, shuningdek, agar AQSh Pxenyanga qarshi "harbiy vositalarni qo‘llashgacha boradigan darajada aqlsiz" bo‘lsa, katta ko‘lamli urush boshlanishidan ogohlantirdi.